PATVIRTINTA

Rokiškio rajono savivaldybės tarybos

2023 m. balandžio 27 d. sprendimu Nr. TS-

**VIEŠOSIOS ĮSTAIGOS**

**ROKIŠKIO PIRMINĖS ASMENS SVEIKATOS PRIEŽIŪROS CENTRO**

**2022 M. VEIKLOS ATASKAITA**

**I SKYRIUS**

**INFORMACIJA APIE ĮSTAIGOS VEIKLĄ IR REZULTATUS**

VIEŠOJI ĮSTAIGA ROKIŠKIO PIRMINĖS ASMENS SVEIKATOS PRIEŽIŪROS CENTRAS (toliau – PASPC) – Lietuvos nacionalinės sveikatos sistemos iš Rokiškio rajono savivaldybės turto įsteigta viešoji sveikatos priežiūros įstaiga, teikianti sveikatos priežiūros paslaugas pagal įstaigai suteiktą licenciją.

Įstaigos kodas 173223934, reg. adresas Juodupės g. 1A, 42106 Rokiškis

Tel. (8 458) 32 381; (8 458) 71 105

El. paštas administracija@rokiskiopaspc.lt

Steigėjas – Rokiškio rajono savivaldybės taryba

Veiklos pradžia – 1997-08-01

Viešoji įstaiga Rokiškio pirminės asmens sveikatos priežiūros centras 2022 m. teikė licencijuojamas sveikatos priežiūros paslaugas 1 lentelėje pateiktuose padaliniuose.

*1 lentelė. VšĮ Rokiškio PASPC teikiamų licencijuojamų paslaugų adresai*

|  |  |  |  |
| --- | --- | --- | --- |
| **Padalinys** | **Adresas** | **Licencijuota paslauga** | **Licencijos numeris** |
| Rokiškio poliklinika | Juodupės g. 1A, Rokiškis | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga, sergančiųjų cukriniu diabetu slauga, ambulatorinės slaugos paslaugos namuose, ambulatorinės paliatyviosios pagalbos paslaugos); greitosios medicinos pagalbos; laboratorijos diagnostikos paslaugos; 3. odontologinė priežiūra (pagalba). | 1999-10-14 Nr.187 |
| Pandėlio ambulatorija | Puodžialaukės g. 1B,  Pandėlio m., Rokiškio r. sav. | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga); 3. odontologinė priežiūra (pagalba). | 1999-10-14 Nr.187 |
| Obelių ambulatorija | Stoties g. 2, Obelių m., Rokiškio r. sav. | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga). | 1999-10-14 Nr.187 |
| Juodupės ambulatorija | Taikos g. 3, Juodupės mstl., Rokiškio r. sav. | 1. pirminės ambulatorinės asmens sveikatos priežiūros medicina – šeimos medicina; 2. bendroji asmens sveikatos priežiūra: akušerio praktika, slauga (bendrosios praktikos slauga, bendruomenės slauga) |  |
| BPG kabinetai:  Laibgalių bendrosios praktikos gydytojo kabinetas  Jūžintų bendrosios praktikos gydytojo kabinetas  Panemunėlio bendrosios praktikos gydytojo kabinetas | Ateities g. 3, Laibgalių k. Jūžintų sen., Rokiškio r. sav.  Liepų g. 4, Jūžintų mstl., Rokiškio r. sav.  Kamajų g. 16, Panemunėlio gel. st., Rokiškio r. sav. | 1. pirminės ambulatorinės asmens sveikatos priežiūros medicina– šeimos medicina; 2. bendroji asmens sveikatos priežiūra: slauga (bendrosios praktikos slauga, bendruomenės slauga). | 1999-10-14 Nr.187 |
| Martinonių medicinos punktas | Lailūnų k. Pandėlio sen., Rokiškio r. sav. | 1. bendroji asmens sveikatos priežiūra -slauga (bendruomenės slauga) | 1999-10-14 Nr.187 |

**VšĮ Rokiškio pirminės asmens sveikatos priežiūros centro tikslas** – gyventojų sergamumo ir mirtingumo mažinimas, teikiant prieinamas ir kokybiškas sveikatos priežiūros paslaugas, atitinkančias šiuolaikinio medicinos ir slaugos mokslo lygį ir gerą patirtį.

**Įstaigos vizija** – ekonomiškai stiprus, atitinkantis ES reikalavimus, sugebantis dirbti konkurencijos sąlygomis pirminės asmens sveikatos priežiūros centras, pateisinantis darbuotojų lūkesčius ir pacientų poreikius, gaunant profilaktines, diagnostines ir gydomąsias pirminės asmens sveikatos priežiūros paslaugas.

**Įstaigos misija** – teikti kokybiškas ambulatorinės asmens sveikatos priežiūros ir greitosios medicinos pagalbos paslaugas norminių teisės aktų nustatyta tvarka, užtikrinant pacientų teises ir informacijos konfidencialumą.

Siekdama savo tikslų, įstaiga verčiasi šiomis ekonominėmis veiklomis:

* bendrosios praktikos gydytojų veikla (86.21);
* gydytojų specialistų veikla (86.22)
* odontologinės praktikos veikla (86.23);
* viduriniojo medicinos personalo paslaugų teikimas ligoniams ne ligoninėse (86.90.10);
* medicinos laboratorijų veikla (86.90.30)
* greitosios pagalbos veikla (86.90.40).

**Darbuotojų skaičiaus pokytis 2022 m.**

VšĮ Rokiškio PASPC darbuotojų/etatų skaičiaus pokytis per 2022 m. pateiktas 2 lentelėje. 2022 m. gruodžio 31 d. įstaigoje dirbo 135 darbuotojai. 2022 m. atleista 11 darbuotojų (2 gydytojai, 4 slaugytojos, 1 gydytojo odontologo padėjėjas, 1 burnos higienistas, 3 kiti darbuotojai), priimta 11 darbuotojų, iš jų: 3 gydytojai, 3 slaugytojai, 1 burnos higienistas, 1 gydytojo odontologo padėjėjas, 1 slaugytojo padėjėjas, 2 kiti darbuotojai. 2022 m. įstaigos darbuotojų amžiaus vidurkis 52 metai. 2022 m. VšĮ Rokiškio PASPC 3 šeimos gydytojai rezidentai atliko šeimos gydytojo rezidentūros studijų dalį.

*2 lentelė. Darbuotojų/etatų skaičius*

|  |  |  |
| --- | --- | --- |
|  | **2022 m. sausio 1 d.** | **2022 m. gruodžio 31 d.** |
| Darbuotojų / etatų skaičius: | 135/125,25 | 135/126,75 |
| Administracijos personalas | 10/10 | 11/11 |
| Gydytojai | 27/22,25 | 28/23,25 |
| Slaugos personalas | 48/45,5 | 47/45,75 |
| Personalas, tiesiogiai ar netiesiogiai dalyvaujantis teikiant sveikatos priežiūros paslaugas | 20/18,5 | 21/19,5 |
| Personalas, nedalyvaujantis teikiant sveikatos priežiūros paslaugas | 30/29 | 29/27 |

2022 m. 91 įstaigos darbuotojas kėlė kvalifikaciją, tam buvo panaudota 2559,30 eurai įstaigos lėšų (0,08 proc. sveikatos priežiūros specialistų DU fondo).

**Įstaigoje prisirašiusių gyventojų skaičiaus dinamika 2020 - 2022 m.**

2022 m. gruodžio 31 d. VšĮ Rokiškio PASPC buvo pasirinkę 19526 pacientai, t. y. 70,52 proc. Rokiškio r. savivaldybės gyventojų, kuriems teikiamos šeimos gydytojo medicinos normoje apibrėžtos ir pirminės odontologinės asmens sveikatos priežiūros paslaugos. VšĮ Rokiškio pirminės asmens sveikatos priežiūros centrą pasirinkusių gyventojų skaičius kasmet mažėja dėl demografinių pokyčių rajone: neigiamos natūralios kaitos (mažėjantis gimstamumas, išliekantis aukštas gyventojų mirtingumas, vidinės ir išorinės gyventojų migracijos (jauni žmonės išvyksta mokytis į didmiesčius, emigracija į užsienį), taip pat sveikatos priežiūros įstaigų, teikiančių šeimos gydytojo paslaugas, konkurencijos rajone. 2022 m. už 3,26 proc. įstaigą pasirinkusių pacientų nebuvo apmokama iš Privalomojo sveikatos draudimo fondo biudžeto lėšų (nedrausti pacientai). Gyventojų, pasirinkusių VšĮ Rokiškio PASPC, skaičiaus pokytis 2020 - 2022 m. pateiktas 3 lentelėje.

*3 lentelė. Gyventojų skaičiaus pokytis 2020-2022 m.*

|  |  |  |  |
| --- | --- | --- | --- |
|  | 2020 m. | 2021 m. | 2022 m. |
| Gyventojų skaičius Rokiškio r. savivaldybėje | 28728 | 28015 | 27688 |
| Viso prisirašiusių pacientų | 21187 | 20266 | 19526 |
| Iš jų, nedrausti | 705 | 716 | 636 (3,26%) |
| Miesto ir miestelių gyventajai | 10067 | 10043 | 10001 |
| Kaimo gyventojai | 11120 | 10223 | 9525 |
| Per metus išsirašiusių pacientų skaičius | 875 | 921 | 740 |
| Iš jų, mirusių | 456 | 503 | 432 |

Kasmet keičiasi įstaigą pasirinkusių pacientų amžiaus procentinė struktūra – mažėja vaikų ir gyventojų iki 49 metų amžiaus, auga procentinė dalis vyresnio amžiaus asmenų nuo 50 metų (4 lentelė). Vyresnio amžiaus pacientai imliausi sveikatos priežiūros paslaugoms, todėl planuojant įstaigos veiklą ateityje, perspektyviausia orientuotis į vyresnių gyventojų sveikatos priežiūros paslaugų poreikių užtikrinimą.

*4 lentelė. Prisirašiusių pacientų amžiaus struktūros pokytis 2020-2022 m.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2020 m.** | | **2021m.** | | | **2022 m.** | | |
| **Draustų pacientų skaičius, viso** | 20482 | | 19550 | | | 18890 | | |
| **Iš jų:** |  | |  | | |  | | |
| **Iki 1 m.** | 105 | 0,5% | | 105 | 0,5% | | 96 | 0,5% | |
| **1–7 m.** | 1000 | 4,7% | | 943 | 4,7% | | 912 | 4,7% | |
| **8–17 m.** | 1832 | 8,7% | | 1751 | 8,6% | | 1711 | 8,8% | |
| **18-34 m.** | 3018 | 14,2% | | 2803 | 13,8% | | 2568 | 13,2% | |
| **35–49 m.** | 3409 | 16,1% | | 3122 | 15,4% | | 2907 | 14,9% | |
| **50–65 m.** | 6049 | 28,5% | | 5905 | 29,2% | | 5746 | 29,4% | |
| **Virš 65 m.** | 5784 | 27,3 | | 5637 | 27,8 | | 5586 | 28,5% | |

**Pagrindinių asmens sveikatos priežiūros paslaugų teikimo rodiklių dinamika 2020 - 2022 m.**

2022 m. į VšĮ Rokiškio PASPC specialistus pacientai kreipėsi 121,8 tūkst. kartų. Dažniausiai dėl ligos (84,9 proc. visų apsilankymų). Apsilankymų skaičius 2022 m. išaugo 3,4 proc. lyginant su 2021 m. Daugėja apsilankymų, tenkančių 1-am prisirašiusiam pacientui, šią tendenciją galima sieti su senstančia visuomene, kuri pasižymi poliligotumu ir dažnesniu lankymųsi sveikatos įstaigose.

2022 m. išaugo laboratorinių tyrimų 1-am prisirašiusiam pacientui skaičius. Laboratorinių tyrimų skaičiaus augimą sąlygoja išaugusi galimybė įstaigoje atlikti ne tik Šeimos gydytojo medicinos normoje nustatytus tyrimus, bet ir daugelį kitų, kurie palengvina gydytojui ligų diagnozavimą. 2022 m. Lietuvoje (tame tarpe ir mūsų įstaigoje) pradėtas vykdyti hepatito C paplitimo visuomenėje tyrimas, kuris taip pat išaugino atliktų laboratorinių tyrimų skaičių. Pasibaigus COVID-19 infekcijos epidemijai tyrimų dėl šios ligos sumažėjo 5 kartus, tačiau išaugo kitų laboratorinių tyrimų poreikis.

Apsilankymų duomenys pateikti 5 lentelėje.

*5 lentelė. Apsilankymų duomenų dinamika 2020-2022 m.*

|  |  |  |  |
| --- | --- | --- | --- |
|  | **2020 m.** | **2021 m.** | **2022 m.** |
| **Apsilankymų įstaigoje skaičius, viso** | 105 385 | 117 653 | 121757 |
| **Iš jų:** |  |  |  |
| dėl ligos | 85 049 | 95461 | 103397 |
| 80,7% | 81,1% | 84,9% |
| dėl profilaktinio sveikatos patikrinimo | 20336 | 22192 | 18360 |
| 19,3% | 18,9% | 15,1% |
| Apsilankymų skaičius 1-am prisirašiusiam pacientui | 4,97 | 5,8 | 6,02 |
| Gydytojų apsilankymai namuose | 575 | 481 | 522 |
| Laboratorinių tyrimų 1-am prisirašiusiam pacientui | 8,2 | 16,9 | 19,2 |
| Funkcinės diagnostikos tyrimų 1-am prisirašiusiam pacientui | 0,35 | 0,50 | 0,54 |
| Apsilankymų pas gydytojus odontologus skaičius | 6586 | 7293 | 7442 |
| Vienam užimtam gydytojo odontologo etatui tenka apsilankymų | 1040 | 1823 | 2289 |
| Vienam užimtam gydytojo etatui tenka prisirašiusiųjų | 1046,3 | 1000,8 | 1027,7 |

**Įstaigoje užregistruotų susirgimų dinamika**

Ataskaitos 6 lentelėje pateikiamas VšĮ Rokiškio PASPC pasirinkusių pacientų bendrojo sergamumo pokytis, t. y. 2021–2022 metais registruotų ligos atvejų skaičius tarp įstaigos pacientų. Iš 6 lentelėje pateiktų skaičių matyti, kad 1000 prisirašiusių pacientų tenka 2386 susirgimai (2022 m.), t. y. dauguma pacientų turi ne po vieną, o 2 ir daugiau patologijų. Pacientų tarpe vyrauja širdies ir kraujagyslių, kvėpavimo sistemos, atramos – judamojo aparato sistemos susirgimai. 2022 m. išaugusių susirgimų kvėpavimo sistemos ligomis skaičių galima sieti su Covid-19 infekcija ir jos sukeltomis komplikacijomis.

*6 lentelė. Sergamumas 2021*–*2022 m.*

|  |  |  |
| --- | --- | --- |
|  | **2021m.** | **2022m** |
| **Užregistruota susirgimų, viso:** | **33253** | **68530** |
| Sergamumas 1000 prisirašiusiųjų pacientų | **1624** | **2386** |
| Sergamumas piktybiniais navikais (sk.) | **1020** | **926** |
| Sergamumas širdies ir kraujagyslių sistemos ligomis (sk.) | **14473** | **13149** |
| Sergamumas kvėpavimo sistemos ligomis (sk.) | **6304** | **9292** |
| Sergamumas virškinimo sistemos ligomis (sk.) | **4134** | **4580** |
| Sergamumas atramos-judamojo aparato sistemos ligomis (sk.) | **7322** | **8250** |

7 lentelėje pateikiama įstaigą pasirinkusių pacientų pirminio sergamumo dinamika 2020–2022 m. laikotarpiu, t. y. naujai išaiškintų ligos atvejų skaičius per metus. 2022 m. vis dar buvo fiksuojama nemažai Covid-19 atvejų, panaikinus privalomą kaukių dėvėjimą, atsirado gripo atvejų, ko nebuvo 2020–2021 m. Visose pozicijose išaugo susirgimų skaičius, ką būtų galima sieti su po kovidiniu laikotarpiu, kai pacientai dažniau lankosi sveikatos priežiūros įstaigoje, pagerėjo ligų diagnozavimas, be to, visoje šalyje senstant visuomenei auga gyventojų sergamumas lėtinėmis ligomis. 2022 m. įstaigoje registruota mažiau traumų, nelaimingų atsitikimų.

*7 lentelė. Pirminio sergamumo dinamika 2020-2022 m.*

|  |  |  |  |  |
| --- | --- | --- | --- | --- |
| **Ligų ir jų klasių pavadinimai** | **Ligų kodai pagal**  **TLK-10-AM** | **2020 m.** | **2021m.** | **2022m.** |
| Ūminės viršutinių kvėpavimo takų infekcijos  Gripas,  Covid -19 | J00-J06  J10-J11  U07.1 | 2850  -  697 | 3418  -  2110 | 3861  165  2087 |
| Lėtinės apatinių kvėpavimo takų ligos | J40-J47 | 418 | 424 | 935 |
| Gliukozės reguliavimo sutrikimai ir cukrinis diabetas | E09-E14 | 73 | 171 | 216 |
| Piktybiniai navikai | C00-C96 | 119 | 117 | 158 |
| Cerebrovaskulinės (smegenų kraujagyslių) ligos | I60-I69 | 195 | 232 | 270 |
| Hipertenzinės ligos | I10-I15 | 281 | 375 | 442 |
| Širdies išeminės ligos | I20-I25 | 272 | 225 | 310 |
| Stemplės, skrandžio ir dvylikapirštės žarnos ligos | K20-K31 | 579 | 847 | 1092 |
| Artrozės | M15-M19 | 290 | 462 | 740 |
| Vyrų lyties organų ligos | N40-N51 | 76 | 106 | 130 |
| Krūties ligos | N60-N64 | 159 | 334 | 449 |
| Sužalojimai, apsinuodijimai ir tam tikri išorinių poveikių padariniai | S00-T98 | 915 | 938 | 899 |

**Slaugos ir kitų paslaugų teikimas**

Ambulatorinių slaugos paslaugų teikimas paciento namuose (toliau – ASPN) yra prioritetinė šalies sveikatos priežiūros paslaugų sritis, nes ją išvysčius mažėtų stacionarinių paslaugų poreikis, paslauga suteikiama arčiausiai paciento gyvenamosios vietos. VšĮ Rokiškio PASPC licencijuota teikti ambulatorines slaugos paslaugas namuose. Paslaugos teikiamos vadovaujantis Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl ambulatorinių slaugos paslaugų namuose teikimo reikalavimų aprašo patvirtinimo“ ir vėlesniais jo pakeitimais. 2021 m. sausio 1 d. VšĮ Rokiškio PASPC pradėta teikti ambulatorinės slaugos paslaugos paciento namuose komandiniu principu, įvedant kineziterapeuto, socialinio darbuotojo, slaugytojo padėjėjo paslaugas. 2022 m. ASPN paslaugų skaičius (8 lentelė) išaugo beveik du kartus lyginant su praeitais metais. Perspektyvoje numatoma šias paslaugas plėsti, didinant darbuotojų ir paslaugos gavėjų skaičių. ASPN komanda naudojasi 5 lengvaisiais automobiliais. Įstaigos automobilių parkas pasenęs, todėl planuojama įsigyti naujų lengvųjų automobilių ASPN komandos paslaugų teikimui.

Paliatyviosios pagalbos paslaugų teikimas paciento namuose pradėtas 2020 m. gruodžio mėn. Šios paslaugos teikiamos terminalinės būklės pacientams. Paslaugų teikimo apimtys kasmet didėja. Numatoma, kad šių paslaugų poreikis didės dėl senstančios visuomenės.

VšĮ Rokiškio PASPC teikia II lygio cukriniu diabetu (CD) sergančių pacientų slaugos paslaugas visiems rajono gyventojams. Šių paslaugų teikimo apimtys šiek tiek auga (8 lentelė). Tačiau atsižvelgiant į cukriniu diabetu sergančių pacientų skaičiaus augimą, šia paslauga turėtų naudotis daugiau rajono gyventojų.

2022 m. VšĮ Rokiškio PASPC, teikdama slaugos paslaugas, gavo pajamų iš PSDF biudžeto lėšų: už ASPN paslaugas – 137 880 Eur, paliatyviosios pagalbos paslaugas paciento namuose – 26 061 Eur, sergančiųjų cukriniu diabetu slaugos paslaugas – 3 366 Eur.

*8 lentelė. Slaugos paslaugų teikimo dinamika 2020 - 2022 m.*

|  |  |  |  |
| --- | --- | --- | --- |
|  | **2020m.** | **2021 m.** | **2022 m.** |
| Ambulatorinių slaugos paslaugų, teikiamų paciento namuose, skaičius | 1994 | 5328 | 9446 |
| Paliatyviosios pagalbos paciento namuose paslaugų teikimas, skaičius | - | 58 | 86 |
| Slaugos paslaugų, teikiamų cukriniu diabetu sergantiems pacientams, skaičius | 160 | 169 | 231 |
|  |  |  |  |

Visiems rajono gyventojams 2022 m. buvo teikiamos tiesiogiai stebimo trumpo gydymo kurso tuberkulioze sergantiems asmenims paslauga Rokiškio poliklinikoje įrengtame DOTS (anglų k. – *directly observed treatment short course)* kabinete. 2022 m. DOTS kabineto slaugytoja vykdė 4 pacientų, sergančių tuberkulioze, ambulatorinį gydymą: aprūpino vaistais, vykdė vaistų vartojimo kontrolę.

**Sveikatos programų vykdymo dinamika**

VšĮ Rokiškio PASPC vykdomos ligų prevencijos programos tikslinių grupių asmenims. 2022 m., įgyvendinant prevencines sveikatos programas, įstaiga iš PSDF biudžeto uždirbo 135 556 Eur pajamų. Prevencinių programų įgyvendinimo apimtys pateiktos 9 lentelėje. Pagal pateiktus skaičius matyti, kad 2022 m. geriau vykdyta gimdos kaklelio vėžio ankstyvosios diagnostikos ir prostatos vėžio ankstyvosios diagnostikos prevencinės programos. Tačiau kitų programų rodikliai nepasiekė 2021 m. lygio.

*9 lentelė. Prevencinių programų įgyvendinimo dinamika 2019*–*2021 m.*

|  |  |  |  |
| --- | --- | --- | --- |
| **Prevencinės programos pavadinimas** | **2020 m.** | **2021 m.** | **2022 m.** |
| Gimdos kaklelio piktybinių navikų prevencinių priemonių informavimo programa | 811 | 1769 | 1779 |
| ***Proc.*** | ***20,1*** | ***45,06*** | ***47,31*** |
| Gimdos kaklelio citologinio tepinėlio paėmimo ir rezultatų vertinimo paslauga | 371 | 887 | 1032 |
| ***Proc.*** | ***26,7*** | ***67,0*** | ***82,0*** |
| Atrankinės mamografinės patikros dėl krūties vėžio informavimo programa | - | 789 | 1170 |
| ***Proc.*** | - | ***42,0*** | ***62,0*** |
| Atrankinės mamografinės patikros dėl krūties vėžio rezultatų vertinimo programa | 614 | 1263 | 990 |
| ***Proc.*** | **31,5** | **64,8** | **52,6** |
| Priešinės liaukos vėžio ankstyvos diagnostikos programa | 480 | 621 | 788 |
| ***Proc.*** | ***27,3*** | ***34,5*** | ***47,3*** |
| Storosios žarnos vėžio ankstyvos diagnostikos programa | 1644 | 3045 | 2623 |
| ***Proc.*** | ***38,4*** | ***72,3*** | ***63,0*** |
| Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa | 1904 | 2496 | 2377 |
| ***Proc.*** | ***36,9*** | ***51,0*** | ***50,0*** |

**Greitosios medicinos pagalbos veiklos rodiklių dinamika**

Skubią medicinos pagalbą visiems rajono gyventojams (27 688 gyv.) 2022 m. teikė 2 pažangaus gyvybės palaikymo greitosios medicinos pagalbos (GMP) brigados. Esant didesniam šių paslaugų poreikiui (šventės, savaitgaliai ir pan.) buvo formuojamos 3 GMP brigados. Brigadą sudaro skubiosios medicinos pagalbos slaugos specialistas ir GMP vairuotojas. Mažėjant gyventojų skaičiui rajone, GMP iškvietimų skaičius, tenkantis 1000 gyventojui nekinta, nuolat auga pervežimų skaičius. GMP operatyvumo rodiklis (skubių iškvietimų dalis, kai atvykimo laikas iki 15 min. mieste ir 25 min. kaime) buvo 89,52 proc. (ataskaitinis laikotarpis 2022-01-01 – 2022-12-31). Šis rodiklis įtrauktas į GMP gerus darbo rezultatus, todėl įstaiga 2022 m. gavo papildomą finansavimą - 48 266 Eur. 2022 m. mokamų GMP pervežimų nebuvo. 2022 m GMP komandos 4 kartus budėjo renginiuose, dėl to įstaiga gavo 862, 79 Eur papildomų pajamų. 2022 m. balandžio 29 d. Rokiškio rajono savivaldybės tarybos sprendimu, vienas GMP automobilis VW Transporter (2009 m.) buvo perduotas VšĮ „Tvari idėja“ kaip parama Ukrainai. GMP iškvietimų statistika pateikta 10 lentelėje.

*10 lentelė. GMP darbo rezultatų dinamika 2020-2022 m.*

|  |  |  |  |
| --- | --- | --- | --- |
|  | **2020 m.** | **2021 m.** | **2022 m.** |
| Užregistruota iškvietimų | 6455 | 6542 | 6617 |
| GMP iškvietimų 1000 gyventojų | 224,7 | 233,5 | 239 |
| Atšaukta | 83 | 60 | 71 |
| Įvykdyta | 6372 | 6482 | 6546 |
| Ūmios būklės | 4908 | 5034 | 5040 |
| Nelaimingi atsitikimai | 765 | 653 | 628 |
| Gimdyvių pervežimas | 40 | 42 | 38 |
| Pacientų pervežimas | 446 | 573 | 683 |

**Vidaus medicininio audito veikla ir korupcijos prevencija**

2022 m. įstaigoje veikė Vidaus medicininio audito padalinys, kurio tikslas vertinti teikiamų sveikatos priežiūros paslaugų kokybę ir prieinamumą, šių paslaugų atitiktį standartams. 2022 m. atlikta 13 planinių ir 3 neplaniniai auditai. Buvo patikrinta ir įvertinta medicininės dokumentacijos pildymo kokybė, įstaigoje teikiamų skatinamųjų paslaugų vykdymo analizė, infekcijų kontrolės procedūrų laikymosi sąlygos, prevencinių programų vykdymas ir kt. Atliktas pacientų pasitenkinimo įstaigos teikiamomis asmens sveikatos priežiūros paslaugomis lygio vertinimas, apklausiant reprezentatyvų pacientų skaičių (353 anketų). Gauta reikšmė 0,95 (maksimalus galimas įvertinimas 1 balas). Pacientų pasitenkinimo lygis įstaigos veikla yra aukštas. Atliktos 3 pacientų apklausos dėl teikiamų paslaugų kokybės įvertinimo.

2022 m. gauti du pacientų skundai, kurie nagrinėti vidaus medicininio audito. Vienas skundas vertinamas kaip nepagrįstas, kitas skundas perduotas Valstybinei akreditavimo sveikatos priežiūros veiklai tarnybai prie Sveikatos apsaugos ministerijos ir šiuo metu yra nagrinėjamas.

2022 m. įstaigoje veikė Komisija, atsakinga už korupcijos prevenciją ir kontrolę, kuri įvykdė visas VšĮ Rokiškio PASPC korupcijos prevencijos programos priemonių plane numatytas veiklas: parengti plane numatyti dokumentai, organizuoti mokymai korupcijos prevencijos klausimais, privalomos informacijos skelbimas ir pan. Iš plane numatytų įgyvendinti 23 veiklų, neįgyvendinta viena veikla. Plano vykdymo ataskaita pateikta VšĮ Rokiškio PASPC internetiniame puslapyje adresu: <https://www.rokiskiopaspc.lt/uploads/pdf/korupcijos%20prevencija/V%C5%A1%C4%AE%20Roki%C5%A1kio%20PASPC%20korupcijos%20prevencijos%20programos%202022%20m.%20%C4%AFgyvendinimo%20ataskaita%20(1).pdf>

**Informacinių technologijų plėtra**

VšĮ Rokiškio PASPC nuolat plečiamas elektroninių sveikatos priežiūros paslaugų teikimas ir darbo vietų modernizavimas. 2022 m. įsigyti 7 kompiuteriai, iš jų 5 nešiojami kompiuteriai ASPN komandos darbui. Įstaigos internetinė svetainė atitinka keliamus reikalavimus, joje nuolat atnaujinama informacija, adresas: [www.rokiskiopaspc.lt](http://www.rokiskiopaspc.lt)

VšĮ Rokiškio PASPC naudoja ESIS informacinę sistemą, kurios pagalba informacija teikiama ir gaunama į/iš Elektroninės sveikatos paslaugų ir bendradarbiavimo infrastruktūros informacinės sistemos (ESPBI IS). 2022 m. į ESPBI IS elektroniniu būdu teikti dokumentai: 100 proc. kompensuojamųjų vaistų receptai, informacija apie skiepijimus, 100 proc. išrašomi elektroniniai siuntimai pas gydytoją specialistą, elektroniniai mirties liudijimai, vaiko sveikatos pažymėjimai, vairuotojo sveikatos pažymėjimai ir pan., elektroniniu būdu užsakomi laboratoriniai tyrimai. Ši sistema atlieka pagrindinį vaidmenį teikiant nuotolines sveikatos priežiūros paslaugas.

2022 m. pacientai turėjo galimybę prisiregistruoti pas įstaigos gydytojus, dirbančius visuose padaliniuose, per išankstinės pacientų registracijos sistemą (IPR). Pacientams sudaryta galimybė registruotis ilgesnio laiko gydytojo apžiūrai (iki 30 min.) nei standartinis laikas (15 - 20 min.). Nuotolinės ar tiesioginės paslaugos teikiamos paciento pasirinkimu. Ūmiai susirgusius pacientus gydytojai apžiūrai priima suderintu su pacientu laiku ir tik karščiuojančių pacientų izoliatoriuose.

2022 m. sudaryta galimybė pacientui pasirinkti gydymo įstaigą nuotoliu būdu (neatvykstant į įstaigą), identifikavus tapatybę per elektroninius Valdžios vartus ir užpildant prašymą elektroninėje sistemoje. Gerinant pacientų paslaugų prieinamumą, įdiegta skambučių registravimo sistema. Į neatsilieptus skambučius perskambinama: registratorė susisiekia su pacientu ir suderina skambučio tikslą. Tam tikrais atvejais pacientai registruojami į laukiančiųjų eilę: sudaromas sąrašas pacientų, kuriems tuo metu negalima suteikti paslaugos ir jie registruojami atsiradus galimybei gauti paslaugą.

2022 m. įstaigoje registruojami Nepageidaujami įvykiai elektroniniu būdu (Higienos instituto sukurta registravimo sistema), adresu: <https://viss.hi.lt/#/auth/login>

VšĮ Rokiškio PASPC naudojamos ir kitos informacinės sistemos, tokios kaip: informacinės sistemos „Sveidra“ posistemės: APAP - Ambulatorinių paslaugų apskaitos posistemė, PRAP - Prisirašymo prie PASPĮ apskaitos posistemė, RSAP - Reabilitacijos siuntimų apdorojimo posistemė, SPELIP - Specialistų licencijų ir įdarbinimo posistemis, METAS - Medicinos elektroninė tobulinimo administravimo sistema, KVP - Kompensuojamų vaistų pasų išdavimo ir kontrolės sistema, GMPAP - Greitosios medicinos pagalbos paslaugų apskaitos posistemis. Eilių ir atsargų valdymo informacinė sistema EVIS: Eilių ir atsargų valdymo informacinės sistemos Dantų protezavimo paslaugų posistemė, Eilių ir atsargų valdymo informacinės sistemos Centralizuotai apmokamų vaistų ir MPP posistemė. Buhalterinei apskaitai „Labbis“ programinė įranga „Apskaita“, ir „Bonus60“. Prevencijos programų apskaitai „Profilaktinės programos“. Profilaktinių skiepijimų planavimo ir apskaitos sistema „Skiepai“. Greitosios medicinos pagalbos kvietimo kortelės formos Nr. 110/a elektroninės formos programinės įranga 033 GMP Colibri. 2022 m. visose transporto priemonėse įdiegta GPS ir kuro kontrolės sistema „Ecofleet“.

**II SKYRIUS**

**2022 METAIS VYKDYTI PROJEKTAI IR ATLIKTI DARBAI**

VšĮ Rokiškio pirminės asmens sveikatos priežiūros centre 2022 m. tęsiamas Europos Sąjungos struktūrinių fondų ir Valstybės biudžeto lėšomis finansuojamas projektas Nr. 08.4.2-ESFA-R-615-51-0004 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Rokiškio rajone“. Projekto metu vykdoma tuberkulioze (toliau – TB) sergančių pacientų ambulatorinio gydymo stebėsena, ambulatorinis gydymas, pacientų ir jų šeimos narių informavimas apie grėsmes sveikatai nutraukus gydymą. Besigydantys pacientai skatinami socialinėmis priemonėmis (maisto talonais), siekiant, kad pacientai nenutrauktų gydymo bei reguliariai vartotų antituberkuliozinius vaistus. 2022 m. projekto metu gydyti 4 pacientai. Nuo projekto įgyvendinimo pradžios 17 baigtų gydyti pacientų.

2022 m. tęsiamas Klimato kaitos programos lėšomis finansuojamas projektas „Atsinaujinančių elektros energijos šaltinių diegimas VšĮ Rokiškio pirminės asmens sveikatos priežiūros centre“. Projekto vertė 41928,90 Eur, iš jų valstybės biudžeto lėšos – 33 969,07 eurai, savivaldybės biudžeto prisidėjimas – 8426,83 eurai. Projekto metu įrengta saulės elektrinė ant Rokiškio poliklinikos stogo (adresu Juodupės g. 1A, Rokiškis), kuri pradėjo funkcionuoti 2021 m. birželio mėnesį. 2022 m. gruodį parengta ŠESD (šiltnamio efektą sukeliančių dujų kiekio sumažinimo ataskaita).

2022 m. pradėtas įgyvendinti 2014-2021 m. Europos ekonominės erdvės finansinio mechanizmo programos „Sveikata“ lėšomis finansuojamas projektas Nr. LT03-2-SAM-K02-003 „Šeimų lankymo, teikiant ankstyvosios intervencijos paslaugas, modelio įdiegimas“. Projekto biudžetas 80 625 eurai, papildomai savivaldybės biudžeto lėšos – 2500,00 eurų. Projekto metu: įsigytas lengvasis automobilis pacienčių lankymui namuose, įsigytos priemonės – kūdikių muliažai, svarstyklės, kūdikio kraitelės ir pan. Savivaldybės biudžeto lėšomis įsigytas naujagimio kraitelis 25 rajono šeimos, dalyvausiančioms projekte. Projekto metu konsultuojamos 25 nėščios moterys ir šeimos, auginančios vaikus iki 2 metų amžiaus. Tai pilotinis projektas, kurio metu bandomas šeimos konsultanto modelis. Šį projektą kuruoja Lietuvos sveikatos mokslų universitetas (LSMU), kuris moko ir koordinuoja šeimos konsultanto veiklą bendruomenėje. Projektas įgyvendinamas bendradarbiaujant su NVO Rokiškio mamų klubu, Rokiškio visuomenės sveikatos biuru ir Obelių socialinių paslaugų namais.

2022 m. įgyvendintas projektas „Meningokokinės infekcijos ir skiepo baimės prevencija vaikų ir jaunuolių tarpe“,finansuojamas Rokiškio rajono savivaldybės visuomenės sveikatos rėmimo specialiosios programos lėšomis. Projekto sąmata – 5720,0 eurų, iš jų savivaldybės biudžeto lėšos – 4920,00 eurų. Projekto metu įsigyta 60 dozių meningokokinės infekcijos vakcinų, paskiepyta 30 rajono vaikų (po 2 dozes), įsigytas televizorius vaikų konsultacijos patalpose. Numatoma, kad šis projektas gali būti tęstinis.

Kiti 2022 m. VšĮ Rokiškio PASPC atlikti darbai: savivaldybės biudžeto lėšomis Rokiškio poliklinikoje įsigytas ir įrengtas elektros generatorius (30577 eurai); įstaigos lėšomis: įsigytas echoskopas Samsung H550 (35939 eurai), įrengta oro kondicionavimo sistema 2-jose įstaigos patalpose (serverinė, vaistų saugojimo patalpa), Rokiškio poliklinikos pastate visose patalpose lempos keistos į taupias LED paneles, įsigyti 3 televizoriai laukiamuosiuose, kuriuose transliuojami informaciniai pranešimai pacientams, sutvarkytas atnaujintas Obelių ambulatorijos gėlynas, atlikti kadastriniai matavimai Rokiškio poliklinikos pastatui, įsigyta kitos medicininės įrangos (maudymo vonelės, kineziterapinės priemonės ir pan.).

**III SKYRIUS**

**INFORMACIJA APIE ĮSTAIGOS DALININKUS**

Viešosios įstaigos Rokiškio pirminės asmens sveikatos priežiūros centro vienintelis dalininkas yra Rokiškio rajono savivaldybės taryba. Dalininko įnašo vertė įstaigos dalininkų kapitale 2022 m. pradžioje sudarė 31 430,39 eurus, 2022 m. didintas dalininkų kapitalas ir metų pabaigoje sudarė – 61 430,39 eurus.

**IV SKYRIUS**

**ĮSTAIGOS FINANSINIAI VEIKLOS REZULTATAI**

*11 lentelė*

|  |  |  |
| --- | --- | --- |
| **Straipsniai** | **2022 m.** | **2021 m.** |
| **PAGRINDINĖS VEIKLOS PAJAMOS** | **4 240 190** | **4 517 260** |
| FINANSAVIMO PAJAMOS | 467 785 | 1 176 701 |
| Iš valstybės biudžeto | 317 029 | 870 363 |
| Iš savivaldybių biudžetų | 39 302 | 34 794 |
| Iš ES, užsienio valstybių ir tarptautinių organizacijų lėšų | 46 983 | 52 926 |
| Iš kitų finansavimo šaltinių | 64 471 | 218 618 |
| MOKESČIŲ IR SOCIALINIŲ ĮMOKŲ PAJAMOS |  |  |
| PAGRINDINĖS VEIKLOS KITOS PAJAMOS | 3 772 405 | 3 340 559 |
| Pagrindinės veiklos kitos pajamos | 3 772 405 | 3 340 559 |
| Pervestinų pagrindinės veiklos kitų pajamų suma | 0 | 0 |
| **PAGRINDINĖS VEIKLOS SĄNAUDOS** | **4 062 733** | **4 428 345** |
| DARBO UŽMOKESČIO IR SOCIALINIO DRAUDIMO | 3 201 378 | 3 105 552 |
| NUSIDĖVĖJIMO IR AMORTIZACIJOS | 60 039 | 55 925 |
| KOMUNALINIŲ PASLAUGŲ IR RYŠIŲ | 114 251 | 86 378 |
| KOMANDIRUOČIŲ | 205 | 142 |
| TRANSPORTO | 120 442 | 78 821 |
| KVALIFIKACIJOS KĖLIMO | 2 559 | 7 729 |
| PAPRASTOJO REMONTO IR EKSPLOATAVIMO | 23 133 | 13 026 |
| NUVERTĖJIMO IR NURAŠYTŲ SUMŲ | 15 032 | 2 828 |
| SUNAUDOTŲ IR PARDUOTŲ ATSARGŲ SAVIKAINA | 354 373 | 843 130 |
| SOCIALINIŲ IŠMOKŲ | 3 798 | 3 270 |
| NUOMOS | 3 623 | 2 303 |
| FINANSAVIMO | 0 | 5 770 |
| KITŲ PASLAUGŲ | 142 109 | 177 644 |
| KITOS | 21 791 | 45 828 |
| **PAGRINDINĖS VEIKLOS PERVIRŠIS AR DEFICITAS** | **177 457** | **88 915** |
| **KITOS VEIKLOS REZULTATAS** | **0** | **0** |
| KITOS VEIKLOS PAJAMOS | 0 | 0 |
| PERVESTINOS Į BIUDŽETĄ KITOS VEIKLOS PAJAMOS | 0 | 0 |
| KITOS VEIKLOS SĄNAUDOS | 0 | 0 |
| **FINANSINĖS IR INVESTICINĖS VEIKLOS REZULTATAS** | **-1 864** | **-598** |
| **APSKAITOS POLITIKOS KEITIMO IR ESMINIŲ APSKAITOS KLAIDŲ TAISYMO ĮTAKA** | **0** | **0** |
| **PELNO MOKESTIS** | **0** | **0** |
| **GRYNASIS PERVIRŠIS AR DEFICITAS PRIEŠ NUOSAVYBĖS METODO ĮTAKĄ** | **175 593** | **88 317** |
| **NUOSAVYBĖS METODO ĮTAKA** | **0** | **0** |
| **GRYNASIS PERVIRŠIS AR DEFICITAS** | **175 593** | **88 317** |

2022 m. įstaigos finansinis rezultatas (grynasis perviršis), palyginti su praėjusiu laikotarpiu, didėjo ir sudarė – 175 593 Eur.

2022 m. pagrindinės veiklos pajamos sudarė 4 240 190Eur ir, palyginti su 2021 metais, mažėjo dėl finansavimo sumų sumažėjimo dėl COVID ligos. Tačiau pagrindinės veiklos kitos pajamos didėjo dėl gaunamų pajamų už suteiktas sveikatos priežiūros paslaugas iš PSDF biudžeto (TLK) didėjimo ir sudarė 3 772 405 ( suteiktų sveikatos priežiūros paslaugų pajamos apmokamos iš PSDF biudžeto – 3 563 222, suteiktų sveikatos priežiūros paslaugų pajamos apmokamos kitų juridinių ir fizinių asmenų – 209 183).

Darbo užmokesčio ir socialinio draudimo sąnaudos ataskaitiniais metais sudarė 78,80 proc. visų įstaigos sąnaudų (2021 m. – 70,13 proc.), arba 89,85 proc. nuo iš PSDF biudžeto uždirbtų pajamų. Ataskaitiniu laikotarpiu darbo užmokesčio sąnaudas didino darbo užmokesčio sveikatos priežiūros specialistams didėjimas ir mažino darbo užmokesčio priemokų naikinimas darbuotojams, teikusiems su COVID-19 susijusias sveikatos priežiūros paslaugas ar dalyvaujantiems šių paslaugų teikime.

Pagrindinės veiklos sąnaudos sudarė 4 062 733 ir, palyginti su 2021 metais, mažėjo dėl sunaudotų atsargų mažėjimo, kurioms didžiausią įtaką turėjo sumažėjusių sunaudotų vakcinų savikaina nuo Covid-19 ligos bei kitų medicininių atsargų savikainos sumažėjimas dėl nuslūgusios Covid-19 pandemijos.

Ataskaitinių laikotarpiu didėjo transporto išlaidos, kurioms didžiausią įtaką darė ženkliai išaugusios kuro kainos. Taip pat komunalinių paslaugų ir ryšių sąnaudų didėjimas, kurį sąlygojo išaugusios elektros ir šildymo sąnaudos.

**V SKYRIUS**

**INFORMACIJA APIE ĮSTAIGOS ĮSIGYTĄ IR PERLEISTĄ ILGALAIKĮ TURTĄ** **PER FINANSINIUS METUS**

12 lentelėje pateikti duomenys apie VšĮ Rokiškio PASPC 2022 m. įsigytą ilgalaikį materialųjį turtą (nematerialaus turto įsigyta nebuvo). Didžioji dalis ilgalaikio materialiojo turto įsigyta iš nuosavų ar projektinių lėšų.

*12 lentelė*

|  |  |  |  |  |
| --- | --- | --- | --- | --- |
| **Eil. Nr.** | **Įsigytas turtas** | **Kiekis** | **Išleista lėšų** | **Lėšų šaltinis** |
| **Materialusis ilgalaikis turtas** | | | | |
| 1. | Automobilis "Skoda Fabia" | 1 | 15972,00 | Užs.valst.lėšos – 13756,20 Eur  VB lėšos 2395,80 Eur |
| 2. | Nešiojamasis kompiuteris | 1 | 677,60 | Užs.valst.lėšos – 575,96Eur  VB lėšos 101,64 Eur |
| 3. | Nešiojamasis kompiuteris | 4 | 2250,60 | PSDF lėšos |
| 4. | Maudymo vonia | 1 | 580,00 | PSDF lėšos |
| 5. | Echoskopas Samsung HS50 | 1 | 35939,40 | SPEC lėšos – 23192,34  Kiti šaltiniai – 12747,06 |
| 6. | Dyzelinis uždaro tipo el. generatorius | 1 | 30576,87 | SPEC lėšos |
| 7. | Oro kondicionierius | 2 | 1970,00 | PSDF lėšos |
| 8. | Stacionarūs kompiuteriai | 2 | 1717,62 | PSDF lėšos |
|  | **Iš viso:** | **13** | **89684,09** |  |

Informacija apie per ataskaitinį laikotarpį gautą finansinę ir nefinansinę paramą ir apie paramos panaudojimą per ataskaitinį laikotarpį atsispindi 13 lentelėje.

**VI SKYRIUS**

**PARAMOS IR FINANSAVIMO GAVIMAS PER 2022METUS**

**INFORMACIJA APIE PER ATASKAITINĮ LAIKOTARPĮ GAUTĄ FINANSINĘ IR NEFINANSINĘ PARAMĄ IR APIE PARAMOS PANAUDOJIMĄ PER ATASKAITINĮ LAIKOTARPĮ**

*13 lentelė*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Paramos rūšis | | Gautos paramos likutis ataskaitinio laikotarpio pradžioje | Per ataskaitinį laikotarpį | | | | | Paramos likutis ataskaitinio laikotarpio pabaigoje |
| Gauta | Pergrupuota į kitą paramos rūšį | Sunaudota subjekto veikloje | Perduota kitiems viešojo sektoriaus subjektams | Perduota ne viešojo sektoriaus subjektams |
| 1 | 2 | | 3 | ~~4~~ | 5 |  | 7 | 8 | 9 |
| 1. | Pinigais | | 11011,90 | 1880,86 | -12747,06 |  |  |  | 145,70 |
| 2. | Turtu, išskyrus pinigus | |  |  | 12747,06 | -303,50 |  |  | 12443,56 |
| 3. | Paslaugomis | |  |  |  |  |  |  |  |
| 4. | Turto panauda | |  |  |  |  |  |  |  |
| 5. | Iš viso | | 11011,90 | 1880,86 |  | -303,50 |  |  | 12589,26 |
|  |  |  | | |  |  |  |  |  |
|  |  | | | | | | | | |
|  |
|  |
|  |  |  |  |  |  |  |  |  |  |

Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį pateiktos 14 lentelėje.

**FINANSAVIMO SUMOS PAGAL ŠALTINĮ, TIKSLINĘ PASKIRTĮ IR JŲ POKYČIAI PER ATASKAITINĮ LAIKOTARPĮ**

*14 lentelė*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Eil Nr. | Finansavimo sumos | Finansavimo sumų likutis ataskaitinio laikotarpio pradžioje | Finansavimo sumos (gautos), išskyrus neatlygintinai gautą turtą | Finansavimo sumų pergrupavimas\* | Neatlygintinai gautas turtas | Perduota kitiems viešojo sektoriaus subjektams | Finansavimo sumų sumažėjimas dėl turto pardavimo | Finansavimo sumų sumažėjimas dėl jų panaudojimo savo veiklai | Finansavimo sumų sumažėjimas dėl jų perdavimo ne viešojo sektoriaus subjektams | Finansavimo sumos grąžintos | Finansavimo sumų (gautinų) pasikeitimas | Finansavimo sumų likutis ataskaitinio laikotarpio pabaigoje |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| 1. | Iš valstybės biudžeto | 273 020,99 | 265 194,81 | 0,00 | 73 701,34 | -2 348,88 |  | -339 032,68 | -939,99 | -0,64 | -19 122,19 | 250 472,76 |
| 1.1. | nepiniginiam turtui įsigyti | 273 020,99 |  | 2 845,90 | 73 701,34 | -2 348,88 |  | -97 218,82 | -939,99 |  |  | 249 060,54 |
| 1.2. | kitoms išlaidoms kompensuoti | 0,00 | 265 194,81 | -2 845,90 |  |  |  | -241 813,86 |  | -0,64 | -19 122,19 | 1 412,22 |
| 2. | Iš savivaldybės biudžeto | 536 537,68 | 19 683,61 | 0,00 |  |  |  | -39 302,40 |  |  |  | 516 918,89 |
| 2.1. | nepiniginiam turtui įsigyti | 536 537,68 |  | 4 920,00 |  |  |  | -24 538,79 |  |  |  | 516 918,89 |
| 2.2. | kitoms išlaidoms kompensuoti |  | 19 683,61 | -4 920,00 |  |  |  | -14 763,61 |  |  |  | 0,00 |
| 3. | Iš Europos Sąjungos, užsienio valstybių ir tarptautinių organizacijų (finansavimo sumų | 84 242,72 | 46 514,02 | 0,00 | 7 105,91 |  |  | -46 561,84 |  | -6 590,45 |  | 84 710,36 |
| 3.1. | nepiniginiam turtui įsigyti | 84 242,72 |  | 9 540,01 | 7 105,91 |  |  | -24 180,44 |  |  |  | 76 708,20 |
| 3.2. | kitoms išlaidoms kompensuoti |  | 46 514,02 | -9 540,01 |  |  |  | -22 381,40 |  | -6 590,45 |  | 8 002,16 |
| 4. | Iš kitų šaltinių: | 24 083,74 | 1 880,86 | 0,00 | 58 768,62 |  |  | -64 471,31 |  |  |  | 20 261,91 |
| 4.1. | nepiniginiam turtui įsigyti | 13 071,84 |  | 12 747,06 | 58 768,62 |  |  | -64 471,31 |  |  |  | 20 116,21 |
| 4.2. | kitoms išlaidoms kompensuoti | 11 011,90 | 1 880,86 | -12 747,06 |  |  |  |  |  |  |  | 145,70 |
| 5. | Iš viso finansavimo sumų | 917 885,13 | 333 273,30 | 0,00 | 139 575,87 | -2 348,88 |  | -489 368,23 | -939,99 | -6 591,09 | -19 122,19 | 872 363,92 |

**VII SKYRIUS**

**INFORMACIJA APIE SUDARYTUS REIKŠMINGUS SANDORIUS**

Ataskaitiniu laikotarpiu įstaigos sudarytų reikšmingų sandorių nebuvo.

**VIII SKYRIUS**

**2022 M. SIEKTINŲ VEIKLOS UŽDUOČIŲ ĮGYVENDINIMO ATASKAITA**

VšĮ Rokiškio PASPC 2022 m. siektinų veiklos užduočių ataskaita pateikiama pagal Lietuvos Respublikos sveikatos apsaugos ministro 2022 m. rugsėjo 20 d. įsakymu Nr. V-1467 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2022 metų siektinų reikšmių patvirtinimo“ nustatytas reikšmes (15 lentelė).

*15 lentelė. 2022 m. veiklos rezultatų rodikliai*

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | | **Pirminio lygio asmens sveikatos priežiūros paslaugas teikiančios LNSS viešosios įstaigos** | | **VšĮ Rokiškio PASPC rezultatas 2022 m.** | |
| **Siektina reikšmė** | | **Rezultatas** | |
| **I** | **VEIKLOS FINANSINIŲ REZULTATŲ VERTINIMO RODIKLIAI:** | | | | | |
| 1. | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | | Būti nenuostolingai | | **175 593** | |
| **Rodiklio reikšmė apskaičiuojama pagal formulę:** Pajamos – sąnaudos | | | | | |
| 2. | **Įstaigos sąnaudų darbo užmokesčiui dalis** | | Sąnaudų darbo užmokesčiui ir socialiniam draudimui dalis, palyginti su visomis ASPĮ sąnaudomis, yra ne mažesnė nei 95 proc. 2021 metų sąnaudų darbo užmokesčiui ir socialiniam draudimui dalies | | **118 %** | |
| |  |  |  |  |  |  |  | | --- | --- | --- | --- | --- | --- | --- | | **Rodiklio reikšmė apskaičiuojama pagal formulę:** | | |  |  | |  | |  | **2022 m.**  Sąnaudos darbo užmokesčiui ir soc. draudimui | x 100 ≥ | | **2021 m.**  Sąnaudos darbo užmokesčiui ir soc. draudimui | x 100 x 0,95 | | |  | Visos sąnaudos | Visos sąnaudos | | | | | | |
| 3. | **Įstaigos sąnaudų valdymo išlaidoms dalis** | | Įstaigos sąnaudų valdymo išlaidoms dalis ne daugiau kaip 7,0 proc. | | **3%** | |
| **Rodiklio reikšmė apskaičiuojama pagal formulę:** | | | | | |
|  | Valdymo darbuotojų1 per metus patirtų išlaidų suma2 | | | x 100 % | |
|  | Pagrindinės įstaigos veiklos sąnaudos per metus + kitos įstaigos veiklos sąnaudos per metus | | |
| 1 Prie valdymo darbuotojų priskiriami: įstaigos vadovas ir jo pavaduotojai, patarėjai, vyriausieji finansininkai (buhalteriai).  2 Prie valdymo darbuotojų išlaidų priskiriama: darbo užmokestis, prekių ir paslaugų naudojimo išlaidos, darbo vietų įkūrimo, administracinių patalpų išlaikymo (įskaitant ir remontą) sąnaudos, darbdavių socialinės pašalpos, materialiojo ir nematerialiojo turto įsigijimo išlaidos. | | | | | |
| 4. | **Įstaigos finansinių įsipareigojimų dalis nuo metinio įstaigos biudžeto** | | Įsipareigojimų koeficientas ne didesnis kaip 0,10 | | **0,09** | |
|  | | | | | |
| **Rodiklio reikšmė apskaičiuojama pagal formulę:** | | | Įsipareigojimai  Sąnaudos | |  |
| 5. | **Papildomų finansavimo šaltinių pritraukimas** | | ASPĮ per pastaruosius 3 m. yra pasirašiusi bent dvi sutartis dėl dalyvavimo projekte, iš kurio gauna papildomą finansavimą | | *1. 2021 m. gruodžio 6 d. sutartis Nr. LT03-2-SAM-K02-003 „Šeimų lankymo, teikiant ankstyvosios intervencijos paslaugas, modelio įdiegimas VšĮ Rokiškio PASPC“.*  *2. 2022 m. birželio 1 d. sutartis su Rokiškio rajono savivaldybės administracija projektui „Meningokokinės infekcijos ir skiepo baimės prevencija vaikų ir jaunuolių tarpe“ finansuoti.*  ***3.*** 2020 m. gegužės 25 d. sutartis KKS-S-25(2020) projektui „*Atsinaujinančių energijos šaltinių diegimas VšĮ Rokiškio pirminės asmens sveikatos priežiūros centre“ 2022 m. atlikti ŠESD skaičiavimai.* | |
| **Rodiklio reikšmė**: ASPĮ per pastaruosius 3 m. pasirašytos sutartys dėl dalyvavimo projekte, iš kurio gaunamas papildomas finansavimas, turi galioti 2022 m. Projektas, iš kurio ASPĮ gauna papildomą finansavimą, privalo būti skirtas įstaigos infrastruktūros modernizavimui, veiklos ar procesų skaitmenizavimui ar personalo mokymams. | | | | | |
| **II** | **VEIKLOS REZULTATŲ VERTINIMO RODIKLIAI:** | | | | | |
| 1. | **Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes** | | ASPĮ teikiamomis asmens sveikatos priežiūros paslaugomis lygis ne mažiau kaip 0,8 balo | | **0,95** | |
| |  |  |  |  |  | | --- | --- | --- | --- | --- | | **Rodiklio reikšmė:** Pacientų pasitenkinimo ASPĮ teikiamomis asmens sveikatos priežiūros paslaugomis lygis apskaičiuojamas pagal formulę:   |  |  |  | | --- | --- | --- | | Pacientų pasitenkinimo ASPĮ teikiamomis asmens sveikatos priežiūros paslaugomis lygis | = | Pacientų, kurie teigiamai įvertino ASPĮ suteiktas paslaugas, skaičius | | Visų apklaustų pacientų skaičius |   ASPĮ užtikrina, kad būtų apklausta bent 10 proc. pacientų arba būtų apklausta reprezentatyvi pacientų skaičiaus imtis (rekomenduojama reprezentatyvios imties dydį nustatyti atsižvelgiant į 5 proc. paklaidą ir naudoti *Paniotto* formulę: n=1/(Δ2 +1/N).  Žymėjimų reikšmės:  n – atvejų skaičius atrankinėje grupėje;  N – generalinė aibė, kurią sudaro unikalių pacientų skaičius. Pacientas skaičiuojamas kaip vienas unikalus vienetas, net jei šiam pacientui konkrečioje sveikatos priežiūros įstaigoje per ataskaitinį laikotarpį buvo suteiktos kelios skirtingos sveikatos priežiūros paslaugos arba kelis kartus ta pati sveikatos priežiūros paslauga.  Δ – paklaidos dydis (0,05). | | | | | | |
| 2. | **Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis** | | Nenustatoma | | **2 skundai:**  **1 nepagrįstas;**  **1 nagrinėjamas VASPVT** | |
| 3. | **Įstaigoje gautų pagrįstų skundų dalis nuo visų įstaigoje suteiktų asmens sveikatos priežiūros paslaugų skaičiaus per metus pagal sveikatos apsaugos ministro nustatytas paslaugų grupes** | | Nenustatoma | | **0** | |
| 4. | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | | Suteiktas skaidrios asmens sveikatos priežiūros įstaigos vardas | | **Suteiktas Skaidrios asmens sveikatos priežiūros įstaigos vardas** | |
| **Rodiklis**: ASPĮ, kurių dalininko (savininko) teises ir pareigas įgyvendina Lietuvos Respublikos sveikatos apsaugos ministerija, (toliau – Ministerija) skaidrios asmens sveikatos priežiūros įstaigos vardas suteikiamas vadovaujantis Skaidrios asmens sveikatos priežiūros įstaigos vardo suteikimo tvarko aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“, o ASPĮ, kurių savininkė (dalininkė) yra savivaldybė, – ASPĮ dalininko (savininko) nustatyta tvarka. | | | | | |
| 5. | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas)** | | 95 proc. ASPĮ registracijų ambulatorinėms asmens sveikatos priežiūros paslaugoms gauti atliekama per IPR IS | | **2022 m. atlikta registracijų per IPR 24,73**%  **Paskutinių 3 mėn. – 63,5** % | |
|  | **Rodiklio reikšmės apskaičiuojamos pagal formulę:**  2022 m. ASPĮ per IPR IS atliktų registracijų ambulatorinėms asmens sveikatos priežiūros paslaugoms gauti skaičius/  2022 m. Privalomojo sveikatos draudimo fondo (toliau – PSDF) biudžeto lėšomis apmokėtų ambulatorinių asmens sveikatos priežiūros paslaugų skaičius\*  \* 2022 m. ASPĮ suteiktų paslaugų skaičius atrenkamas pagal VLK direktoriaus 2005 m. birželio 30 d. įsakymą 1K-81 „Dėl Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatoriaus patvirtinimo“, kai paslaugos priklauso:  1 paslaugų grupei „Pirminę ambulatorinę asmens sveikatos priežiūrą vykdančių profesinės kvalifikacijos gydytojų paslaugos (apsilankymai)“ I lygio paslaugoms ir 14 paslaugų grupei „Pirminę ambulatorinę asmens sveikatos priežiūrą vykdančių gydytojų, slaugytojų ir akušerių papildomai teikiamos skatinamosios paslaugos“. Kai tą pačią dieną suteiktos kelios šių grupių paslaugos, tai laikoma viena paslauga;  1 paslaugų grupei „Pirminę ambulatorinę asmens sveikatos priežiūrą vykdančių profesinės kvalifikacijos gydytojų paslaugos (apsilankymai)“ išskyrus I lygio paslaugas, gydytojų specialistų konsultacijoms: 6 paslaugų grupei „Papildomai apmokamos paslaugos“, 15 paslaugų grupei „Antrinio lygio ambulatorinės asmens sveikatos priežiūros paslaugos (nurodytos profesinės kvalifikacijos gydytojo atliekamas profilaktinis sveikatos tikrinimas)“ ir gydytojų specialistų konsultacijoms, kai atliekami diagnostiniai ir (ar) gydomieji veiksmai: 85 paslaugų grupei „Ilgalaikis pacientų, sergančių lėtinėmis ligomis, sveikatos būklės stebėjimas“, 88 paslaugų grupei „Bendrosios praktikos slaugytojo paslaugos (apsilankymai)“.  Į nurodytą paslaugų skaičių neįtraukiami duomenys:  jei formoje Nr. 025/a-LK „Asmens ambulatorinio gydymo statistinė kortelė“, patvirtintoje Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687 „Dėl medicininės apskaitos dokumentų formų tvirtinimo“ (toliau – sveikatos apsaugos ministro įsakymas Nr. 687), nurodyta paskirtis „skubiosios medicinos pagalbos skyriaus paslaugos“;  jei formoje Nr. 025/a-LK „Asmens ambulatorinio gydymo statistinė kortelė“, patvirtintoje sveikatos apsaugos ministro įsakymu Nr. 687, paslaugos tipas nurodytas 5 „mokamas apsilankymas (sumoka pats pacientas arba kita įstaiga)“. | | | | | |
| 6. | **Įstaigoje suteiktų asmens sveikatos priežiūros paslaugų skaičius per ketvirtį ir per metus pagal sveikatos apsaugos ministro nustatytas paslaugų grupes** | | Nenustatoma | | **Paslaugų skaičius per metus pagal specialistus:**  Šeimos gydytojai -56541  Vidaus ligų gydytojai – 31069  Vaikų ligų gydytojai – 15135  Gydytojai ginekologai – 6774  Gydytojai chirurgai – 4796  Gydytojai odontologai – 7442  Ambulatorinės slaugos paslaugos namuose- 9446  GMP paslaugos – 6546 | |
| 7. | **Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes** | | Nenustatoma | | 2022 m. gruodžio 10 d. duomenimis laukimo eilės:  Šeimos gydytojai:  0-7 d. 66,6 proc.;  8-15 d. 16,67 proc.;  >15 d. 16,67 proc.  Vidaus ligų gydytojai:  0-7 d. 40,0 proc.;  8-15 d. 40,0 proc.;  >15 d. 20,0 proc.  Vaikų ligų gydytojai:  0-7 d. 100 proc.;  Gydytojai akušeriai:  0-7 d. 50,0 proc.;  >15 d. 50,0 proc.  Gydytojas chirurgas:  0-7 d. 100 proc.  Gydytojai odontologai:  0-7 d. 40,0 proc.;  >15 d. 60,0 proc. | |
| 8. | **Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus** | | Nenustatoma | | Darbuotojų skaičius -135  Etatų skaičius – 125,25  Paslaugų skaičius, viso – 137 980 | |
| III. | **PAPILDOMI VEIKLOS REZULTATŲ VERTINIMO RODIKLIAI:** | | | | | |
| 1. | **Kritinis likvidumo rodiklis** | | Ne mažiau kaip 0,8 | | **3,41** | |
| **Rodiklio reikšmė apskaičiuojama pagal formulę:**  LTT  TĮ  Žymėjimų reikšmės:  LTT – ASPĮ likvidaus trumpalaikio turto (išankstiniai mokėjimai, per vienus metus gautinos sumos, trumpalaikės investicijos, pinigai ir pinigų ekvivalentai) vertė (eurais);  TĮ – ASPĮ trumpalaikių įsipareigojimų vertė (eurais). | | | | | |
| 2. | **Konsoliduotų viešųjų pirkimų skaičius** | | Ne mažiau kaip 1 | | **3** | |
| **Konsoliduotas viešasis pirkimas**  – jungtinis dviejų ar daugiau perkančiųjų organizacijų atliekamas prekių, paslaugų ar darbų įsigijimas su pasirinktu (pasirinktais) tiekėju (tiekėjais) sudarant viešojo pirkimo–pardavimo sutartį (sutartis), neatsižvelgiant į tai, ar prekės, paslaugos ar darbai yra skirti viešajam tikslui. | | | | | |
| 3. | **Įstaigos įgyvendintų veiklų, skirtų darbuotojų psichologinei gerovei kurti, skaičius** | | Ne mažiau kaip 1 | | **1** | |
|  | **Veiklos,** **skirtos darbuotojų psichologinei gerovei kurti** – ASPĮ ataskaitiniais metais savo ar kitų institucijų, įstaigų ar organizacijų iniciatyva įgyvendintos kvalifikacijos tobulinimo veiklos, supervizijos, renginiai, projektai, skirti didinti darbuotojų psichologinį atsparumą, gerinti psichikos sveikatos raštingumą, stiprinti socialines ir emocines kompetencijas, skatinti pozityvų įstaigos mikroklimatą. | | | | | |
| 4. | **Įstaigos darbo užmokesčio fondo dalies skyrimas asmens sveikatos priežiūros, visuomenės sveikatos priežiūros ir farmacijos specialistų (toliau – specialistai) profesinės kvalifikacijos tobulinimui** | | Ne mažiau kaip 0,05 proc. nuo ASPĮ darbo užmokesčio fondo skiriamas specialistų profesinės kvalifikacijos tobulinimui | | **0,08%** | |
|  | **Rodiklio reikšmė apskaičiuojama:**  **Pastaba:** Įskaičiuojamos tik lėšos, tiesiogiai skirtos apmokėjimui už profesinės kvalifikacijos tobulinimą ir vidutinio darbo užmokesčio mokėjimui tobulinimosi laikotarpiu. Kelionės, apgyvendinimo, komandiruotei skirtos išlaidos neįskaičiuojamos.   |  |  | | --- | --- | | ASPĮ lėšos, panaudotos specialistų profesinės kvalifikacijos tobulinimui | x 100 | | ASPĮ darbo užmokesčio fondas | | | | | | |

**IX SKYRIUS**

**ĮSTAIGOS STRATEGINIO VEIKLOS PLANO VYKDYMAS IR ATEITIES PERSPEKTYVOS**

Rokiškio rajono savivaldybės taryba 2021 m. birželio 25 d. sprendimu Nr. TS-150 patvirtino VšĮ Rokiškio PASPC 2021-2025 metų strateginį veiklos planą. Įgyvendinant strateginius įstaigos tikslus, 2022 m. įstaiga atliko šiuos veiksmus:

1. **Tikslas. Pacientų pagrįstų poreikių užtikrinimas, teikiant sveikatos priežiūros paslaugas.**

1.1 *Pacientų poreikių bei pasitenkinimo teikiamomis paslaugomis stebėsena*. Šiam uždaviniui pasiekti įstaigoje atliktos 3 pacientų apklausos (VMA); įvertintas pasitenkinimo lygis įstaigos teikiamomis paslaugomis – 0,95 balo (maksimalus balas -1); kiekviename įstaigos padalinyje įrengtos pacientų apklausos dėžutės, į kurias pacientai raštu gali pateikti savo nuomonę ar pastabas, įstaigos internetinėje svetainėje yra galimybė pareikšti nuomonę apie teiktas paslaugas; nebuvo organizuotas susitikimas su pacientų bendruomenėmis dėl paslaugų tobulinimo.

1.2 *Sveikatos priežiūros paslaugų prieinamumo didinimas*. Šiam uždaviniui pasiekti buvo įgyvendintos priemonės: įdiegtas funkcionalumas prisirašyti įstaigoje nuotoliniu būdu; sudaryta galimybė pacientui registruotis pas įstaigos specialistus IPR sistemos pagalba (registracijų IPR sistemoje skaičius metų pabaigoje išaugo iki 63,5 proc.); galimybė pasirinkti ilgesnės trukmės pas gydytoją laiką; prieinamumo gerinimui įvesta skambučių registracijos sistema; įdarbintas šeimos gydytojas nuotolinių šeimos gydytojo paslaugų teikimui, dėl specialistų stygiaus nebuvo įsteigtas skubios pagalbos kabinetas; slaugos specialistams sudaryta galimybė išrašyti vaistus bei medicinines pagalbos priemones pagal jų kompetenciją; visose prevencinių programų pozicijose įgyvendinimas išaugo 3,9 proc. lyginant su 2021 m. (9 lentelė); slaugos paslaugų namuose teikimo apimtys padidėjo 77 proc., paliatyviosios pagalbos paslaugų teikimas išaugo 48 proc., cukriniu diabetu sergančiųjų slaugos paslaugų teikimas 36 proc. (8 lentelė). 2022 m. šeimos gydytojai pradėjo atlikti (specializuotoje laboratorijoje) tyrimus dėl hepatito C, gydytojai ginekologai akušeriai pagal gimdos kaklelio prevencijos programą – onkocitologinius tyrimus skystoje terpėje. Dėl ESIS informacinės sistemos ribotų techninių galimybių nebuvo įdiegta bendravimo su pacientu video nuotoliniu būdu paslauga.

1.3 *Sveikatos priežiūros paslaugų kokybės gerinimas*. Įgyvendintos šios priemonės: įdiegta neatitikčių, nepageidaujamų įvykių registracijos sistema elektroniniu būdu, ji funkcionuoja; vidaus medicinos audito padalinys įgyvendino visas plane numatytas veiklas ir atliko 3 neplaninius patikrinimus; įstaigoje nuolat atliekama stebėsena šių komponentų: darbuotojų darbo krūvis, eilės pas gydytojus, ASPN paslaugų, prevencinių programų, skatinamųjų paslaugų teikimo apimtys; kvalifikacijai kelti numatytas fondas sudarė 2559 eurus, tai sudarė 0,08 proc. sveikatos priežiūros darbuotojų DU fondo lėšų; ASPN specialistų komanda pasipildė 3 darbuotojais: 1 slaugytojų padėjėja, 2 slaugytojomis; įsigytas modernus echoskopas gydytojo akušerio ginekologo veiklai. Rokiškio rajono savivaldybės Visuomenės sveikatos biuras, Rokiškio socialinės paramos centras, Obelių socialinių paslaugų namai bei NVO „Mamų klubas“ tapo partneriais įgyvendinant projektą „Šeimų lankymo, teikiant ankstyvosios intervencijos paslaugas, modelio įdiegimas“, su partneriais organizuotas renginys šiam projektui pristatyti.

1. **Tikslas. Darbuotojų teisėtų lūkesčių įgyvendinimas.**

2.1 *Patrauklios darbo aplinkos sukūrimas*. Įgyvendintos priemonės: darbuotojai įtraukiami į sprendimų, darbo grupių sudėtį; tobulinta DU motyvacinė sistema, įtraukiant naujus papildomus apmokėjimo rodiklius (pacientų lankymas namuose, geri darbo rezultatai cukriniu diabetu sergantiems pacientams ir pan.); darbo užmokestis metų bėgyje išaugo – apie 13 proc.; informacinių technologijų įranga atnaujinta 7 darbo vietose; įsigyti 7 kompiuteriai (5 nešiojami, 2 stacionarūs); 2022 m. atlikta darbuotojų apklausa dėl psichosocialinių rizikos veiksnių, GMP padalinio darbuotojų apklausa dėl pasitenkinimo darbu. Kitų įstaigos darbuotojų apklausas dėl pasitenkinimo darbu planuojama atlikti 2023 metais.

2.2 *Žmogiškųjų išteklių planavimas*. Įstaigoje nuolat vertinamas specialistų poreikis. 2022 m. priimti 2 šeimos gydytojai, 1 gydytojas odontologas, 2 slaugytojos, 1 slaugytojo padėjėja, 1 burnos higienistas, 1 odontologo padėjėjas. 2022 m. įstaigoje 3 šeimos gydytojai rezidentai atliko šeimos gydytojo rezidentūros studijų dalį. Planuojama 2023 m. peržiūrėti įstaigos struktūrą bei pareigybių sąrašą dėl numatomų pokyčių įgyvendinant sveikatos sistemos reformą.

1. **Tikslas. Vadybos ir finansinių metodų tobulinimas, techninės bazės modernizavimas.**

3.1 *Vadybos sistemos tolinimas*. Įgyvendintos priemonės: įstaigoje parengta ir įgyvendinama vidaus kontrolės sistema, periodiškai vykdoma strateginių tikslų įgyvendinimo analizė; nuolat atliekamas veiklos procesų tobulinimas pagal VMA rekomendacijas, dėl didelio šeimos gydytojų darbo krūvio, nespėta pasirengti įstaigos akreditavimui, planuojama šį procesą tęsti 2023 m. 2022 m. išbandyta DVS, tačiau jos įdiegimas atidėtas iki 2024 m. dėl visoje šalyje planuojamos įdiegti vieningos DVS informacinės sistemos.

3.2 *Finansinių rodiklių gerinimas*. Įgyvendintos priemonės: įstaigos finansiniai ištekliai nuolat analizuojami, sąnaudos optimizuojamos. Klimato kaitos programos ir Rokiškio r. savivaldybės biudžeto lėšomis įrengta saulės elektrinė ant Rokiškio poliklinikos pastato stogo, 2022 m. atlikti ŠESD matavimai (per metus elektros vidutiniškai Rokiškio poliklinikoje sunaudojama 63,75 MWh, saulės elektrinė pagamino 52,58 MWh); įstaigoje 2022 m. įgyvendinti 3 projektai.

3.3 *Įstaigos techninės būklės gerinimas*. 2022 m. įsigytas 1 automobilis (projekto lėšos), atlikti rūdžių šalinimo darbai vienam lengvajam automobiliui, visų automobilių techniniam remontui panaudota – 48163 eurai; Rokiškio r. savivaldybei (įstaigos dalininkas), padidinus dalininko įnašą 30 000 Eur, Rokiškio poliklinika įsigijo ir įrengė elektros generatorių, kuris užtikrins įstaigos veiklą, sutrikus elektros energijos perdavimui; atnaujintas Rokiškio poliklinikos visų patalpų apšvietimas taupiomis LED lempomis; sutvarkyti, atnaujinti Rokiškio poliklinikos ir Obelių ambulatorijos kiemai (apželdinimas).

3.4 *Korupcijos prevencijos plėtra*. 2022 m. įgyvendintas įstaigos Korupcijos prevencijos planas 2020 - 2022 metams pagal Lietuvos Respublikos sveikatos apsaugos ministro patvirtintą šakinės korupcijos prevencijos sveikatos priežiūros sistemoje 2020 - 2022 metų programą. Įgyvendinta 99 proc. plane numatytų veiklų: paviešinti įstaigoje vykdomų pirkimų vertinimo rodikliai; kasmet daugėja per CPO nupirktų prekių ir paslaugų skaičius; per CPO perkami visi įstaigos veiklai naudojami vaistai, kurie įtraukti į CPO elektroninį katalogą; atliekami konsoliduoti pirkimai; pacientui įstaigoje suteiktos mokamos paslaugos (priemokos) suvedamos į Valstybinės ligonių kasos administruojamą informacinę sistemą (Sveidra); įstaigoje vykdyti mokymai atsparumo (nepakantumo) korupcijai tema (organizatorius – STT). VšĮ Rokiškio PASPC suteiktas Skaidrios asmens sveikatos priežiūros įstaigos vardas (Rokiškio r. savivaldybės mero 2023 m. vasario 15 d. potvarkis Nr. MV-7).

**Ateities perspektyvos.** VšĮ Rokiškio PASPC savo veikloje pasižymi aukšta darbuotojų kompetencija, noru siekti bendrų įstaigos rezultatų, aukštu savo profesijos svarbos suvokimu ir atsakomybe, šiuolaikišku darbo vietų įrengimu, nuolat augančiu dokumentų pateikiamų į ESPBI IS skaičiumi. VšĮ Rokiškio PASPC nuolat auga ambulatorinių slaugos paslaugų, teikiamų paciento namuose skaičius, kas gerina sunkiau sergančių pacientų paslaugų prieinamumą. Įstaigoje sudarytos galimybės atlikti plataus spektro tyrimų skaičių, atliekamų ne tik įstaigos laboratorijoje, bet ir pagal sutartį su specializuota laboratorija.

Įstaiga 2022 metais susidūrė su šiais sunkumais: netobula E sveikatos informacinė sistema, kuri nuolat trikdo ir sunkina specialistų darbą; šeimos gydytojų trūkumas ko pasekoje ilgėja laukimo eilės, neužtikrinamas paciento patekimo pas gydytoją laikas nustatytas šalies teisės aktuose.

2023 m. planuojama: toliau plėsti ir gerinti paslaugų teikimą, jų prieinamumą rajono gyventojams, plečiant ASPN paslaugų teikimą, planuojama didinti ASPN komandos specialistų skaičių, šeimos gydytojo komandą, įtraukiant tokius specialistus kaip atvejo vadybininkus, socialinį darbuotoją, kineziterapeutą. Planuojama ir toliau didinti prevencinių paslaugų atlikimo apimtis. Įstaiga ir toliau bendradarbiaus su šalies universitetais, rengiančiais šeimos gydytojus. Planuojame tapti Vilniaus universiteto šeimos gydytojų rezidentūros baze (įstaiga šiuo metu yra Lietuvos sveikatos mokslų universiteto šeimos gydytojų rengimo bazė). Ieškosime būdų ir priemonių kaip pritraukti jaunus specialistus į įstaigą. 2023 metais numatyta perkelti kaupiamus ir saugomus pacientų sveikatos duomenis iš šiuo metu naudojamų VšĮ Rokiškio rajono ligoninės serverių į valstybės administruojamas duomenų saugyklas. Įgyvendinant šalyje vykdomą sveikatos sistemos reformą planuojami struktūriniai pasikeitimai: greitosios medicinos pagalbos padalinio perdavimas Greitosios medicinos pagalbos centrui, Rokiškio psichikos sveikatos centro prijungimas prie VšĮ Rokiškio PASPC. Planuojamos ES ir valstybės biudžeto investicijos į įstaigos infrastruktūrą, paslaugų plėtrą.

Planuojama ir toliau bendradarbiauti su socialiniais partneriais: VšĮ Rokiškio rajono ligonine (bendri pasitarimai, seminarai, projektai), Rokiškio visuomenės sveikatos biuru (bendri renginiai, projektai), Rokiškio socialinės paramos centru (bendradarbiavimas teikiant paslaugas), NVO. Informacija sveikatinimo temomis bus nuolat publikuojama vietinėje žiniasklaidoje.

VšĮ Rokiškio PASPC direktorė Danguolė Kondratenkienė